POŠTANSKA I TELEKOMUNIKACIJSKA ŠKOLA

Zagreb, Trg J. F. Kennedyja 9

KLASA: 112-03/19-01/8

URBROJ: 251-105-01-19-2

Zagreb, 02.04.2019. godine

Na temelju članka 40. Zakona o ustanovama (Narodne novine br. 76/93, 29/97, 47/99, 35/08), članka 126. stavka 1. i čanka 127. Zakona o odgoju i obrazovanju u osnovnoj i srednjoj školi (Narodne novine br. 87/08, 86/09, 92/10, 105/10, 90/11, 5/12, 16/12, 86/12, 94/13, 136/14 – RUSRH, 152/14, 7/17,68/18) te čanka 60. Statuta Poštanske i telekomunikacijske škole, Školski odbor Poštanske i telekomunikacijske škole raspisuje

NATJEČAJ

za imenovanje ravnatelja/ice Škole

Za ravnatelja/icu Škole može biti imenovana osoba koja ispunjava sljedeće nužne uvjete:

1. završen studij odgovarajuće vrste za rad na radnom mjestu nastavnika ili stručnog suradnika u Školskoj ustanovi u kojoj se imenuje za ravnatelja, a koji može biti:
   1. sveučilišni diplomski studij ili
   2. integrirani preddiplomski i diplomski sveučilišni studij ili
   3. specijalistički diplomski stručni studij
2. položen stručni ispit za učitelja, nastavnika ili stručnog suradnika, osim u slučaju iz članka 157. stavaka 1. i 2. Zakona o odgoju i obrazovanju u osnovnoj i srednjoj školi
3. uvjete propisane člankom 106. Zakona o odgoju i obrazovanju u osnovnoj i srednjoj školi
4. najmanje 8 godina radnog iskustva u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje 5 godina na odgojno-obrazovnim poslovima u školskim ustanovama

Sukladno zakonskim odredbama i odredbama Statuta Poštanske i telekomunikacijske škole dodatne kompetencije kandidata koje se vrednuju za imenovanje ravnatelja su poznavanje stranog jezika, osnovne digitalne vještine i iskustvo rada na projektima i dokazuju se na sljedeći način:

1. Poznavanje stranog jezika:

- javnom ispravom, odnosno potvrdom srednjoškolske ili visokoškolske ustanove,

- potvrdom ili drugom ispravom osobe ovlaštene za provođenje edukacije stranih jezika,

- potvrdom ili drugom ispravom ovlaštene fizičke ili pravne osobe o izvršenom testiranju znanja

stranog jezika

- drugom ispravom

2. Osnovne digitalne vještine:

- javnom ispravom, odnosno potvrdom srednjoškolske ili visokoškolske ustanove,

- potvrdom ili drugom ispravom ovlaštene fizičke ili pravne osobe za edukaciju u području

informacijskih znanosti,

- potvrdom ili drugom ispravom ovlaštene fizičke ili pravne osobe o izvršenom testiranju

poznavanja digitalnih vještina

- drugom ispravom,

3. Iskustvo rada na projektima:

- dokazuje se potvrdom ili ispravom o sudjelovanju u pripremi i provedbi pojedinih projekata

- osobnom izjavom kandidata u životopisu

Ravnatelj/ica se imenuje na vrijeme od **pet** godina.

Uz pisanu prijavu na natječaj, koja mora biti vlastoručno potpisana, kandidati su obvezni priložiti

u izvorniku ili ovjerenoj preslici sljedeću dokumentaciju:

* životopis,
* domovnicu odnosno dokaz o državljanstvu,
* diplomu odnosno dokaz o stečenoj stručnoj spremi,
* dokaz o položenom stručnom ispitu ili dokaz da je osoba oslobođena obveze polaganja stručnog ispita na temelju članka 157. stavaka 1. i 2. Zakona o odgoju i obrazovanju u osnovnoj i srednjoj školi,
* dokaz o stečenim pedagoškim kompetencijama (za osobe koje su ih bile dužne steći)
* potvrdu ili elektronički zapis o podacima evidentiranim u matičnoj evidenciji Hrvatskog zavoda za mirovinsko osiguranje (ne starije od 30 dana),
* dokaz o radnom iskustvu u školskim ili drugim ustanovama u sustavu obrazovanja ili u tijelima državne uprave nadležnim za obrazovanje (potvrda poslodavca o vrsti poslova i trajanju radnog odnosa),
* uvjerenje da se protiv kandidata ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (ne starije od 30 dana)
* dokaze za dodatne kompetencije: dokaz o poznavanju stranog jezika, dokaz o poznavanju digitalne vještine i dokaz o iskustvu rada na projektima
* program rada za mandatno razdoblje

Kandidat će predstaviti program rada za mandatno razdoblje sukladno odredbama Zakona o odgoju i obrazovanju u osnovnoj i srednjoj školi i Statuta škole.

Na natječaj se pod jednakim uvjetima mogu javiti osobe oba spola.

Kandidati koji se pozivaju na prednost pri zapošljavanju prema posebnom zakonu, dužni su u prijavi na natječaj pozvati se na to pravo te osim dokaza o ispunjavanju traženih uvjeta iz natječaja, priložiti i sve zakonom propisane dokumente/dokaze (rješenja/odluke/potvrde o priznatom statusu) kojima se dokazuje ostvarivanje tog prava te ostvaruje tu prednost u odnosu na ostale kandidate samo pod jednakim uvjetima.

Kandidati koji se pozivaju na pravo prednosti pri zapošljavanju u skladu s člankom 102. Zakona o hrvatskim braniteljima iz domovinskog rata i članovima njihovih obitelji (Narodne novine br. 121/17.), uz prijavu na natječaj dužni su, osim dokaza o ispunjavanju traženih uvjeta, priložiti i dokaze

propisane člankom 103., stavkom 1. Zakona o hrvatskim braniteljima iz domovinskog rata i

članovima njihovih obitelji (Narodne novine br. 121/17). Poveznica na internetsku stanicu Ministarstva hrvatskih branitelja: <https://branitelji.gov.hr/zaposljavanje-843/843> , a dodatne informacije o dokazima koji su potrebni za ostvarivanje prava prednosti pri zapošljavanju nalaze se na sljedećoj poveznici:

[https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf](https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf)

Natječaj se objavljuje u Narodnim novinama i na mrežnim stranicama Poštanske i telekomunikacijske škole ([www.ss-pts-zg.skole.hr](http://www.ss-pts-zg.skole.hr) ).

Rok za podnošenje prijava na natječaj je **8 dana** od dana objave natječaja u Narodnim novinama i na mrežnim stranicama Poštanske i telekomunikacijske škole.

Prijave na natječaj s potrebnom dokumentacijom dostavljaju se u zatvorenoj omotnici osobno ili poštom na adresu:

Poštanska i telekomunikacijska škola, Trg J. F. Kennedyja 9, Zagreb, s naznakom ,,Natječaj za imenovanje ravnatelja/ice - ne otvarati".

Podnošenjem prijave na natječaj, kandidati natječaja daju izričitu suglasnost da školska ustanova može prikupljati, koristiti i dalje obrađivati njihove podatke u svrhu provedbe natječajnog postupka za imenovanje ravnatelja sukladno važećim propisima o zaštiti osobnih podataka.

Nepravovremene i nepotpune prijave neće se razmatrati.

O rezultatima natječaja kandidati će biti obaviješteni u roku od 45 dana od dana isteka roka za podnošenje prijava.

POŠTANSKA I TELEKOMUNIKACIJSKA ŠKOLA

ZAGREB